ทำให้แฟนเก่ากลับมารักคุณ เตรียมตัวทำให้แฟนเก่ากลับมารักคุณอีกครั้ง พูดเรื่องกลับมาคบกัน
แม้ว่าคุณจะแน่ใจ 100% แล้วว่าคุณอยากกลับไปคบกับแฟนเก่า ก่อนอื่นคุณต้องหาเวลาใส่ใจตัวเองก่อน ใช้เวลาว่างพัฒนาตัวเอง ซึ่งสุดท้ายอาจทำให้การกลับไปคืนดีกับแฟนเก่าง่ายขึ้น คุณสามารถดูแลตัวเองมากขึ้นได้ด้วยการ  ทำงานอดิเรกใหม่ๆ เสริมร่างกายให้แข็งแรงด้วยการออกกำลังกายแบบใหม่และข้อกำหนดเรื่องอาหาร เริ่มเขียนบันทึกเพื่อเก็บความคิดและความรู้สึกของตัวเอง อยู่กับเพื่อนๆ ให้มากขึ้น คุณต้องไม่ทำเหมือนว่าคุณอยากกลับไปคบกับแฟนเก่าเหลือเกิน เพราะฉะนั้นคุณต้องไม่ให้เขาหรือเธอรู้ทันทีว่าคุณอยากกลับไปคบกันใหม่ เพราะการทำเช่นนี้อาจทำให้แฟนเก่าถึงกับผงะและทำลายโอกาสที่จะได้กลับมาฟื้นคืนความสัมพันธ์ด้วย ส่งข้อความหาแฟนเก่าเพื่อให้คุณได้กลับไปติดต่อกับเขาหรือเธออีกครั้ง ข้อความเป็นสื่อที่ดีที่สุดเพราะว่ามันสบายๆ กว่าการโทรศัพท์หรือส่งอีเมล นอกจากนี้ยังไม่ค่อยมีใครให้คนอื่นดูข้อความหรือเม้ากันเรื่องข้อความด้วย เพราะฉะนั้นมันจึงเป็นวิธีสื่อสารกับแฟนเก่าที่เป็นส่วนตัวมากกว่า  ส่งข้อความชิวๆ สบายๆ อย่าพูดอะไรที่จริงจังอย่าง “ผมอยู่ไม่ได้ถ้าไม่มีคุณ” เล่าเรื่องตลกๆ ที่เกิดขึ้นกับคุณให้แฟนเก่าฟังหรือสิ่งที่น่าสนใจที่ทำให้คุณนึกถึงแฟนเก่า  คุณต้องแน่ใจว่าคุณไม่ได้เมาตอนกลับไปติดต่อกับแฟนเก่าอีกครั้ง เพราะการส่งข้อความหรือโทรหาตอนเมาคือบ่อเกิดของหายนะที่แท้จริง เวลาที่ดีที่สุดที่จะกลับไปเจอแฟนเก่าอีกครั้งคือตอนกลางวัน เพราะว่ามันไม่ดูจริงจังเท่ากับการเจอกันตอนค่ำ ถามแฟนเก่าว่าเขาหรือเธออยากมาดื่มกาแฟหรือทานข้าวกลางวันด้วยกันไหม วิธีนี้จะทำให้คุณได้ถามสารทุกข์สุกดิบ ละลายพฤติกรรม และตัดสินใจว่าคุณยังอยากกลับมาคืนดีกับแฟนเก่าอยู่ไหม  อย่าพูดเรื่องการกลับไปคืนดีตอนเจอกันครั้งแรก แค่คุยกันสนุกๆ ขำๆ แล้วจบแค่นั้นก่อน คุณต้องดูดีสุดๆ ตอนกลับไปเจอกันครั้งแรก การแต่งตัวให้ดูดีที่สุดจะทำให้คุณรู้สึกมั่นใจและจะทำให้แฟนเก่ามีแนวโน้มที่จะอยากกลับมาคบกับคุณอีกครั้งมากขึ้น การพูดเรื่องความทรงจำที่มีความสุขเป็นวิธีจุดไฟเก่าให้คุกลับขึ้นมาอีกครั้งได้เป็นอย่างดี การย้ำเตือนให้แฟนเก่านึกถึงช่วงเวลาดีๆ ที่คุณเคยมีร่วมกันจะช่วยให้เขาหรือเธอเห็นด้านดีๆ ในความสัมพันธ์และช่วยให้เขาเปิดใจกับการกลับมาคบกันมากขึ้น ขณะที่คุณพยายามทำให้แฟนเก่ากลับมารักคุณอีกครั้ง คุณควรนึกถึงสิ่งที่ดึงดูดใจเขาหรือเธอตั้งแต่แรกและหาวิธีที่จะทำให้เขาเห็นสิ่งนั้น เช่น ถ้าแฟนเก่าเขาชอบคุณเพราะคุณมีอารมณ์ขัน ก็ให้หาทางทำให้เขาหรือเธอหัวเราะ หรือถ้าแฟนเก่ายกย่องฝีมือทำอาหารของคุณอยู่บ่อยๆ ก็ให้พูดถึงอาหารที่คุณเพิ่งทำไปแบบเนียนๆ แม้ว่ามันอาจจะยาก แต่คุณต้องอดทนมากๆ ตอนเริ่มกลับไปคุยกับแฟนเก่าอีกครั้ง ถ้าแฟนเก่าไม่ตอบข้อความคุณในตอนแรก อย่าส่งข้อความไปถี่ๆ เพื่อพยายามทำให้เขา/เธอตอบ แค่รอและดูว่าเขาหรือเธอตอบกลับมาไหม แล้วอีก 2-3 วันค่อยส่งไปใหม่ ถ้าแฟนเก่าไม่ตอบข้อความของคุณเลยและ/หรือดูเย็นชาตอนคุณเข้าไปคุยด้วย ก็อาจจะปลอดภัยว่าถ้าคุณจะมองว่าการกลับไปคืนดีกันยังไม่ใช่ตัวเลือกที่เหมาะสมในตอนนี้ แต่ถ้าแฟนเก่าของคุณดูต้อนรับ เป็นมิตร และตื่นเต้นที่ได้รับการติดต่อจากคุณ แปลว่าคุณอาจจะมีหวัง ในขณะที่คุณกำลังตัดสินใจว่าคุณอยากกลับไปคบกับแฟนเก่าจริงๆ หรือเปล่า คุณไม่ควรติดต่อเขาหรือเธอ คุณต้องไม่ติดต่อเขาเพื่อที่คุณจะได้รับมือกับอารมณ์ ประมวลการเลิกรา และเตรียมตัวเดินหน้าต่อไป แต่ถึงแม้ว่าคุณจะตัดสินใจแล้วว่าคุณอยากกลับไปคบกันอีกครั้ง คุณกับแฟนเก่าก็ยังคงต้องการเวลาเพื่ออยู่กับตัวเองก่อนอยู่ดี ก่อนที่คุณจะพยายามตรึกตรองว่าการกลับไปคบกับแฟนเก่าเป็นการตัดสินใจที่ถูกต้องหรือเปล่า ให้สืบดูก่อนว่าเขาหัวใจยังว่างอยู่ไหม ถ้าคุณเลิกกันมาสักพักแล้ว ก็เป็นไปได้ว่าแฟนเก่าของคุณเขาอาจจะกำลังคบหาใครอยู่ก็ได้ ถ้าเป็นแบบนี้ คุณควรไปเริ่มความสัมพันธ์ใหม่กับคนอื่นแทนจะดีกว่า  อย่าพยายามกลับไปคืนดีกับแฟนเก่าถ้าเขาหรือเธอกำลังคบใครอยู่  แต่ให้ทำในสิ่งที่คุณสนใจ คุยๆ กับคนอื่น และอดทนไว้ แม้ว่าความสัมพันธ์มันอาจจะดีสุดๆ แต่บางครั้งการปล่อยความสัมพันธ์หรือแฟนเก่าไปก็อาจเป็นเรื่องที่ดีกว่าจริงๆ ก่อนที่คุณจะเริ่มพยายามทำให้แฟนเก่ากลับมา ลองพิจารณาเหตุผลก่อนว่าทำไมคุณถึงอยากทำแบบนั้น  เหตุผลดีๆ ในการที่จะกลับมาคบกันอีกครั้งได้แก่ ตอนที่คุณอยู่ด้วยกันครั้งแรกมันยังไม่ใช่ช่วงเวลาที่ดี คุณต้องการเวลามากกว่านี้เพื่อลืมความสัมพันธ์ครั้งก่อน หรือคุณอาจจะเพิ่งซาบซึ้งในสิ่งที่แฟนเก่าเคยทำให้คุณ   เหตุผลแย่ๆ ในการที่จะกลับไปคบกับแฟนเก่าได้แก่ คุณกลัวการอยู่คนเดียว (แน่ล่ะว่าคุณรู้สึกเหงาหลังจากความสัมพันธ์พังลงไป แต่ก็ไม่ได้หมายความว่าคุณต้องหันไปคบใครทันที) คุณคิดถึงความคุ้นเคยต่างๆ (ก็อีกนั่นแหละ รู้สึกแบบนี้ก็ไม่แปลกหรอก แต่ก็ไม่ได้หมายความว่าคุณควรกลับไปคบกันอีก) คุณอิจฉาที่เขามีความสัมพันธ์ครั้งใหม่ (เหมือนเดิม เป็นความรู้สึกที่เข้าใจได้ แต่ก็ไม่ใช่เหตุผลที่ดีในการพยายามเริ่มต้นความสัมพันธ์ขึ้นใหม่อีกครั้ง) คุณควรเกณฑ์เพื่อนที่คุณไว้ใจ คนในครอบครัว หรือนักบำบัดมาพิจารณาว่าทำไมคุณถึงอยากกลับไปคบกับแฟนเก่า พวกเขาจะช่วยให้คุณเจอเหตุผลที่ไม่ค่อยดีนักและอาจจะช่วยให้คุณเดินหน้าต่อไปได้ นอกจากจะพิจารณาเหตุผลของคุณว่าทำไมคุณถึงอยากกลับไปคบกับแฟนเก่าแล้ว คุณควรพิจารณาความสัมพันธ์โดยรวมเพื่อตัดสินใจว่ามันมีค่าพอที่จะกลับคืนมาไหม ถ้าคุณเลิกกันเพราะว่าความสัมพันธ์มันทำร้ายคนใดคนหนึ่งหรือทั้งคู่ คุณก็อาจจะค่อยๆ ดูว่ามันมีค่าที่จะฟื้นคืนหรือไม่  เช่น ถ้าคุณทะเลาะกันตลอดเวลาและไม่ชอบใช้เวลาร่วมกันเลย ความสัมพันธ์นี้ก็อาจจะไม่มีค่าพอให้ฟื้นคืนก็ได้ ถ้ามีความรู้สึกต่างๆ เกิดขึ้นมากมายที่ผสมปนเปกันไปหมดว่าทำไมคุณถึงอยากกลับไปคืนดี และไม่แน่ใจว่าความสัมพันธ์มันควรค่าแก่การฟื้นคืนมาใหม่ไหม ให้ลองเขียนรายการข้อดีข้อเสียเพื่อช่วยตัดสินใจ ซื่อสัตย์ต่อตัวเองขณะเขียนและอย่าละเว้นอะไรไปเพียงเพราะว่ามันดูเป็นเรื่องเล็กน้อยหรือไม่สำคัญ เขียนทุกอย่างลงไปเพื่อให้คุณเห็นภาพความสัมพันธ์อย่างชัดเจนแล้วค่อยตัดสินใจ ถึงจุดนึงคุณก็ต้องบอกแฟนเก่าไปว่าคุณรู้สึกอย่างไรและคุณจะจัดการกับความรู้สึกของตัวเองอย่างไร การคุยกันเรื่องนี้อาจสร้างความกระอักกระอ่วน แต่ถ้าแฟนเก่าของคุณไม่ได้พูดเรื่องโอกาสที่จะกลับมาคบกัน คุณก็ต้องเป็นฝ่ายพูดเอง แต่คุณต้องแสดงความตั้งใจที่จะปรับปรุงตัวและแสดงความสนใจที่จะกลับไปคบกันใหม่ให้ชัดเจน มันเลี่ยงไม่ได้เลยที่คุณกับแฟนเก่าจะต้องคุยกันว่าทำไมคุณสองคนถึงเลิกกันตั้งแต่แรก แฟนเก่าอาจจะสงสัยว่าคุณโตขึ้นจริงไหมหรือยังอาจแคลงใจว่าคุณเต็มใจที่จะเปลี่ยนแปลงหรือเปล่า เพราะฉะนั้นคุณก็ต้องทำให้เขาหรือเธอมั่นใจ คุณต้องเตรียมพร้อมที่จะพูดว่าคุณเคยทำอะไรไว้บ้างหรือจะทำอะไรเพื่อไม่ให้ความสัมพันธ์ต้องกลับไปเจอปัญหาจุกจิกเดิมๆ อีก ถ้าคุณพูดว่าคุณจะพยายามแก้ไขบางสิ่งบางอย่างหรือรับปากที่จะเปลี่ยนแปลงตัวเองในทางใดทางหนึ่ง ให้เตรียมพร้อมที่จะทำในสิ่งที่คุณสัญญาว่าจะทำจริงๆ ถ้าคุณไม่ทำตามที่พูด ไม่ช้าความสัมพันธ์ก็ต้องจบลงเหมือนเดิม คุณต้องแน่ใจว่าคุณกับคนรักเข้าใจตรงกันว่าคุณสองคนต้องแก้ไขอะไรและทำตามที่คุยกันไว้ให้ได้ ในบางกรณีการกลับมาคบกันใหม่อาจเป็นไปไม่ได้ ถ้าแฟนเก่าของคุณไม่อยากเริ่มต้นกันใหม่ ก็ให้เคารพเขาหรือเธอที่ซื่อสัตย์กับคุณ และอย่าไปกดดันหรือระรานให้เขาหรือเธอกลับมาคบกับคุณอีก เพราะเป็นไปได้ว่าคุณทั้งคู่อาจต้องการเวลามากกว่านี้หรือความสัมพันธ์มันอาจไม่ควรค่าแก่การฟื้นคืนก็เป็นได้
ใส่ใจตัวเอง. ทำตัวสบายๆ. กลับมาติดต่อกันอีกครั้ง. ไปดื่มกาแฟหรือทานข้าวกลางวันด้วยกัน. ย้ำความทรงจำที่มีความสุขให้แฟนเก่าฟัง. เผยด้านที่ดีที่สุดของคุณให้เขาเห็น. อดทน. สังเกตสัญญาณแสดงความสนใจ. รักษาระยะห่าง. ดูว่าแฟนเก่าหัวใจยังว่างไหม. พิจารณาว่าทำไมคุณอยากให้แฟนเก่ากลับมา. ทบทวนดูว่าความสัมพันธ์มันดีและมีค่าพอที่จะกลับไปฟื้นคืนหรือไม่. เขียนรายการข้อดีข้อเสียถ้าคุณไม่แน่ใจ. พูดสิ่งที่อยู่ในใจ. เตรียมตัวพูดคุยว่าอะไรที่ผิดพลาดไปตอนที่คุณคบกันครั้งแรก. มุ่งมั่นที่จะเปลี่ยน. เตรียมรับคำปฏิเสธ.
https://www.wikihow.com/Get-Your-Ex-to-Fall-for-You-Again https://www.wikihow.com/Get-Your-Ex-to-Fall-for-You-Again https://www.wikihow.com/Get-Your-Ex-to-Fall-for-You-Again
Getting Your Ex to Fall for You Preparing to Get Your Ex to Fall for You Talking About Getting Back Together